Avem aici încrederea Chinei decurgând din victoria mi­litară din 1962, performanța economică mai impresio­nantă a Chinei comparativ cu India, diversitatea etnică și religioasă (pe care analiștii chinezi o consideră o vulne­rabilitate) și politica internă a Indiei (sistemul federal, o democrație haotică și lipsită de eficiență, viața politică agitată etc.). În domeniul securității, principalele surse de tensiune sunt diferendul asupra frontierei comune, activitățile Chinei în Oceanul Indian, relațiile China-Pakis­tan și problema Tibetului.  Frontiera comună a dat naștere unui război în 1962, precum și unor tulburări ulterioare.